Draudimas nuo viršįtampių galioja apsidraudus „If namai“ ir „If super namai“ draudimo variantais.
Jei įtariate, kad žala Jūsų turtui atsirado dėl įtampos svyravimų:
Jei sugedusi patalpos ar pastato įranga, kreiptis į įrengimą aptarnaujančią įmonę arba garantinį aprantavimą atliekančią įmonę dėl defektinio akto sudarymo. Defektiniame akte turi būti nurodyta, kas sugedo (gamintojas, modelis), dėl kokios priežasties sugedo, numatomos remonto išlaidos. Informuokite meistrus, kad fiksuotų nuotraukomis perdegusias nuo įtampos įrenginio dalis, šias nuotraukas pateikite Draudimo bendrovei.
Kreipkitės į ESO, kad pateiktų informaciją ar buvo fiksuoti įtampos šuoliai ir nurodytų įtampos svyravimo priežastį.
Jei sugedo mobilūs įrenginiai (kompiuteris, mobilus telefonas ir pan.), įvykį registruokite internetu. Pagal galimybes, registruojant įvykį pridėkite keletą nuotraukų, įsigijimo dokumentus. Po įvykio registracijos draudimo bendrovėje informuosime Jus, į kurią remonto įmonę iš mūsų partnerių sąrašo Jums reikia kreiptis. Partnerių sąrašas čia.
Geroji praktika:
Atsižvelgdami į Jūsų patirtį ir mūsų statistiką, rekomenduojame namuose įsirengti apsaugos nuo viršįtampių priemones, kurios atitiktų LR teisės aktuose ir europiniuose standartuose nustatytus reikalavimus. Rekomenduojame rinktis C klasės (kitaip 2 tipas) arba B+C klasės (kitaip 1+2 tipai) viršįtampių apsaugos sistemas, o dėl jų montavimo kreiptis tik į patikimas įmones.
Taip pat atkreipiame dėmesį į draudimo taisyklėse numatytus saugumo reikalavimus bei draudimo nuo viršįtampių (įtampos svyravimų) sąlygas, kuriose nustatyta, kad draudimo išmoka už pasikartojančius viršįtampių (įtampos svyravimų) nuostolius nemokama, jeigu namuose nėra įrengtos apsaugos nuo viršįtampių priemonės.